NOLIKUMS

**KONKURSS 9.‒12. klašu skolēniem**

**“VIENA DIENA MANĀ MŪŽĀ”**

Aicinām 9. līdz 12. klašu skolēnus individuāli vai grupās piedalīties radošo darbu (rakstu, domrakstu, eseju, videosižetu, audiosižetu) konkursā, iejūtoties jaunā žurnālista lomā un izveidojot īsu stāstu par vienu dienu kāda īpaša cilvēka mūžā, parādot šī cilvēka ikdienu un talantus, saskatot pozitīvo – par ko viņš priecājas, kādas ir viņa aizraušanās un brīvā laika nodarbes, kas viņam garšo, kādi ir viņa sapņi u. tml.

Cilvēkam, par kuru tiek veidots stāsts, jāpārstāv kāda no šīm grupām: cilvēki ar garīga rakstura traucējumiem (GRT), bērni ar funkcionāliem traucējumiem, kuriem noteikta invaliditāte\* (FT), vai ārpusģimenes aprūpē esoši vai bijuši bērni.

Galvenais priekšnoteikums ir parādīt šī cilvēka ikdienu un talantus, saskatot pozitīvo – par ko viņš priecājas, kādas ir viņa aizraušanās un brīvā laika nodarbes, kas viņam garšo, kādi ir viņa sapņi, mērķi un tamlīdzīgi, – un atainojot, kā šis cilvēks var iesaistīties sev svarīgās aktivitātēs un būt daļa no sabiedrības.

*\* Mērķa grupā tiek iekļauti bērni ar funkcionāliem traucējumiem, kuriem noteikta invaliditāte funkcionālu traucējumu (redzes, dzirdes, kustību, garīgās attīstības, psihiskās vai vispārējās saslimšanas) dēļ.*

1. **Konkursa mērķis**
	1. Veicināt sabiedrības, īpaši jauniešu, izpratni par
		1. cilvēku ar GRT;
		2. bērnu ar FT;
		3. ārpusģimenes aprūpē esošu vai bijušu bērnu

integrēšanu sabiedrībā.

* 1. Mērķa sasniegšanai radošie darbi tiks publicēti Labklājības ministrijas mājaslapā un Labklājības ministrijas profilā sociālajos tīklos.
1. **Konkursa uzdevumi**
	1. Iepazīt vienu vai vairākas no trim mērķa grupām (cilvēki ar GRT, bērni ar FT, ārpusģimenes aprūpē esoši vai bijuši bērni).
	2. Izveidot stāstu par kādu cilvēku no šīm grupām, atspoguļojot vienu dienu viņa dzīvē.
	3. Radošie norādījumi:
		1. darbam jāatspoguļo cilvēka, kas pārstāv kādu no Nolikumā minētajām mērķa grupām, ikdiena;
		2. darbā jāpauž cieņa un pozitīva attieksme pret tajā iesaistītajām personām;
		3. darbs nedrīkst ietvert vēstījumus, kas veicina neiecietību pret kādu no sabiedrības grupām;
		4. darbu var veidot raksta, domraksta, esejas, video sižeta, audio sižeta formātā.
2. **Konkursa organizatori**
	1. Latvijas Republikas Labklājības ministrija.
	2. Organizatora pārstāvis: SIA “Nords Porter Novelli”, reģ.nr. 40003427528.
3. **Konkursa dalībnieki**
	1. Jebkura 9.‒12. klase Latvijā.
	2. Jebkurš 9.‒12. klases skolēns vai skolēnu grupa Latvijā.
	3. Konkursā nedrīkst piedalīties konkursa žūrijas komisijas locekļu bērni.
4. **Konkursa balvu fonds**
	1. 1. vietas ieguvējam – naudas balva 1000 EUR (pirms nodokļu nomaksas).
	2. 2. vietas ieguvējam – naudas balva 500 EUR (pirms nodokļu nomaksas).
	3. 3. vietas ieguvējam – naudas balva 200 EUR (pirms nodokļu nomaksas).
	4. Trīs veicināšanas balvas, katra 100 EUR (pirms nodokļu nomaksas).
	5. Žūrijai ir tiesības piešķirt papildu veicināšanas balvas.
5. **Konkursa norises termiņi**
	1. Konkursa izsludināšana 27.01.2020.
	2. Konkursa darbu iesūtīšanas termiņš (e-pasta nosūtīšanas datums) 28.02.2020.;
	3. Konkursa darbu vērtēšanas pirmā posma pirmā kārta 02.03.2020.–13.03.2020.;
	4. Konkursa darbu vērtēšanas pirmā posma otrā kārta 16.03.2020.‒20.03.2020.;
	5. Konkursa darbu vērtēšanas otrais posms – 10 labāko darbu publicēšana 31.03.2020. (skat. Nolikuma 10.2. apakšpunktu) un balsošanas periods: 31.03.2020.‒07.04.2020.;
	6. Uzvarētāju paziņošana 13.04.2020.
6. **Darbu iesūtīšanas formāti** (norādot “Konkursam “Viena diena manā mūžā””)
	1. *MS Word* vai līdzīgas teksta programmas dokuments (nosūtot uz e-pasta adresi vienadiena@lm.gov.lv).
	2. Video, foto vai audio formāta datne (nosūtot saiti uz augšupielādētu foto, video vai audio materiālu uz e-pasta adresi vienadiena@lm.gov.lv).
	3. Formāta ierobežojumi:
		1. teksta materiāls līdz 2000 vārdiem;
		2. audio un/vai video formāta materiāla garums līdz 7 min;
		3. fotomateriāls līdz 30 fotoattēliem;
		4. maksimālais kopējais datnes apjoms nedrīkst pārsniegt 30 MB.
7. **Papildu nosacījumi materiālu iesniegšanai**
	1. Iesniegtie darbi tiks publicēti Labklājības ministrijas tīmekļa vietnē [www.cilveksnevisdiagnoze.lv](http://www.cilveksnevisdiagnoze.lv), lm.gov.lv un Labklājības ministrijas profilos sociālajos tīklos Facebook, Insatgram, Youtube.
	2. Autors piekrīt, ka darbs var tikt literāri, mākslinieciski un tehniski rediģēts. Vienlaikus autors saglabā autortiesības uz iesniegtajiem darbiem Autortiesību likumā paredzētajā kārtībā.
	3. Darba iesniedzējs, iesniedzot darbu, apliecina, ka darbā atspoguļotie citas personas dati iegūti ar šīs personas vai viņu likumiskā pārstāvja piekrišanu un šīs personas ir informētas par konkursa mērķi, un to, ka darbs var tikt publicēts konkursa norises nodrošināšanai un sabiedriskās domas veicināšanai.
	4. Konkursam iesūtītos darbus tā autori nedrīkst publicēt internetā vai citos medijos pirms konkursa uzvarētāju paziņošanas.
	5. Iesniedzot materiālus, kas satur Fizisko personu datus, konkursa dalībnieks iesniedz arī aizpildītas formas:
		1. vecāka vai aizbildņa piekrišanu dēla/meitas dalībai Labklājības ministrijas organizētajā konkursā 9.-12. klašu skolēniem “Viena diena manā mūžā”;
		2. materiālos izmantoto cilvēku vecāku vai to aizbildņu apliecinājumu par piekrišanu viņu datu apstrādei konkursa mērķa sasniegšanai, tostarp publiskošanai
		3. Aizpildāmās formas lejupielādējamas saitē ej.uz/vdmdzforma.
8. **Informācija, kas jānorāda, iesūtot darbus**
	* 1. Autora vai autoru kolektīva vārds(-i), uzvārds(-i).
		2. Klase. Ja autoru kolektīvs ir pārstāvēts no dažādām klasēm, norādāma katra pārstāvētā klase.
		3. Skolotāja vārds, uzvārds, ja darbu iesniedz klase vai skolotājs vada autoru kolektīva darbu.
		4. Skolas pilns nosaukums. Ja autoru kolektīvs ir pārstāvēts no vairākām skolām, norādāms katras pārstāvētās skolas nosaukums.
		5. Autora kontaktinformācija (kontakttālrunis un/vai e-pasta adrese) saziņai, tostarp rezultātu paziņošanai.
9. **Iesūtīto darbu vērtēšanas kritēriji**
	1. 1. posma divās vērtēšanas kārtās tiek noteikti 10 saturiski augstvērtīgākie iesūtītie darbi, kuros tiek vērtēts:
		1. darba atbilstība tematam;
		2. stāsta oriģinalitāte;
		3. stāsta formas radošums;
		4. kopta un bagāta valoda un citas izpausmes formas.
	2. 1. posma pirmajā kārtā tiek noteikti 15-20 darbi, no kuriem 1. posma otrajā kārtā tiek noteikti 10 darbi.
	3. 2. posmā 10 darbi, kas izvēlēti 1. posmā, tiek publicēti vietnē cilveksnevisdiagnoze.lv, nododot tos publiskajam balsojumam. No vienas IP adreses tiek pieņemts viens balsojums.
	4. Uzvarētāji tiek noteikti secīgi pēc lielākā balsojumu skaita.
10. **Konkursa žūrija**
	1. Konkursa žūrija 1. posma 1. kārtā:
		1. Labklājības ministrijas darbiniece Kristīne Lasmane;
		2. Labklājības ministrijas darbiniece Zita Mustermane;
		3. Labklājības ministrijas darbiniece Anna Grīnberga;
		4. Labklājības ministrijas darbiniece Madara Puķe;
		5. Labklājības ministrijas darbiniece Agnese Zariņa;
		6. SIA “Nords Porter Novelli” darbiniece Indra Ēķe-Začeste.
	2. Konkursa žūrija 1. posma 2. kārtā:
		1. Labklājības ministrijas valsts sekretārs Ingus Alliks;
		2. Labklājības ministrijas Komunikācijas nodaļas vadītāja Aiga Ozoliņa;
		3. žurnāliste Kristīne Garklāva;
		4. Resursu centra cilvēkiem ar garīga rakstura traucējumiem “Zelda” pārstāve Sigita Zankovska-Odiņa;
		5. biedrības “Profesionālo audžuģimeņu apvienība “Terēze”” projektu vadītājs Pēteris Martukāns;
		6. TBWA/Latvija, SIA “RCL” radošais direktors Kaspars Eglītis.

1. **Konkursa balvu saņemšana**
	1. Konkursa rezultāti tiek paziņoti 13.04.2020. Labklājības ministrijas tīmekļa vietnē cilveksnevisdiagnoze.lv, Labklājības ministrijas profilā sociālajos tīklos Facebook, Instagram.
	2. Konkursa organizatoru pārstāvji ar konkursa uzvarētājiem sazināsies individuāli, zvanot uz pieteikumā norādīto kontakttālruni vai rakstot uz pieteikumā norādīto e-pasta adresi.
	3. Konkursa uzvarētāji balvu saņem pēc uzvarētāju oficiālas izziņošanas un informēšanas.
	4. Gadījumā, ja balva piešķirta klasei vai autoru kolektīvam, uzvarētājam ir jāizvirza viena pārstāvošā persona, kas saņems balvu.
	5. Naudas balva tiek pārskaitīta uz uzvarētāja vai uzvarētāju klasi vai autoru kolektīvu pārstāvošās personas norēķina kontu.
	6. Personai, kas saņem balvu, jābūt pilngadīgai.
	7. Personai, kas saņem balvu, jābūt Latvijas Republikas rezidentam.
	8. Pirms balvas izmaksas organizators nomaksā Latvijas Republikas normatīvajos aktos noteiktos nodokļus, kontā ieskaitot summu pēc nodokļu nomaksas no kopējās balvas vērtības.
2. **Papildu izglītojoši materiāli**
	1. Konkursa dalībniekiem ir pieejama papildinformācija par deinstitucionalizācijas projektu, kā arī par cilvēku ar garīga rakstura traucējumiem, bērnu ar funkcionāliem traucējumiem un ārpusģimenes aprūpē esošu vai bijuši bērnu integrēšanu sabiedrībā Labklājības ministrijas tīmekļa vietnē [www.cilveksnevisdiagnoze.lv](http://www.cilveksnevisdiagnoze.lv).
3. **Fizisko personu datu aizsardzība**
	1. Visi konkursa norises gaitā saņemtie fizisko personu dati tiks izmantoti tikai konkursa norises un konkursa mērķa sasniegšanai un tiks uzglabāti saskaņā ar spēkā esošo normatīvo aktu prasībām par šādas informācijas apstrādi un uzglabāšanu.
	2. Ar Labklājības ministrijā veikto datu apstrādi varat iepazīties interneta vietnē: <http://www.lm.gov.lv/lv/par-mums/personas-datu-apstade>
	3. Ar SIA “Nords Porter Novelli” privātuma politiku un datu apstrādi varat iepazīties: <http://www.porternovelli.lv/NPN_privatuma_politika_2020.pdf>